Герб Кеніі

Герб Кеніі - два львы трымаюць масайскія дзіды і шчыт. Шчыт размаляваны ў нацыянальныя колеры, з якіх:
 Чорны прадстаўляе народ Кеніі
 Зялёны - сельскую гаспадарку, прыродныя рэсурсы і ўрадлівыя глебы Кеніі
 Чырвоны - кроў, пралітую падчас барацьбы за свабоду
 Белы - імкненне да адзінства і міру

У цэнтры чырвонай паласы размешчаны певень які трымае сякеру, які ў адпаведнасці з мясцовымі звычаямі, абазначае новае і шчаслівае жыццё.

Шчыт і львы стаяць на гары Кенія з прыкладамі мясцовай сельскагаспадарчай прадукцыі - кава, пірэтрум, сізаль, чай, кукуруза і ананасы.

У аснове герба напісана слова harambee. Па-суахілі, harambee азначае «разам» або «ўзаемадзеянне». Гэта покліч рыбакоў, калі яны кідаюць свае сеткі ў мора.

Спасылкі
Kenya Armorial Ensigns

Кенія
Катэгорыя:Кенія